TTÜ Mektory Tehnoloogiakooli tunnustati riikliku teaduse edendaja auhinnaga < Innovatsiooni –ja ettevõtluskeskus < Uudised < Uudised < Tallinna Tehnikaülikool - Sinu elustiil!
TTÜ Mektory Tehnoloogiakooli tunnustati riikliku teaduse edendaja auhinnaga
28.11.16 @ 09.17
Viimati muudetud: Kristin Rammus, 29.11.2016 13:51
Tallinna Tehnikaülikooli innovatsiooni- ja ettevõtluskeskus Mektory Tehnoloogiakool pälvis Eesti teaduse populariseerimise peaauhinna kategoorias „Tegevused/tegevuste sarjad teaduse ja tehnoloogia populariseerimise eest“. Auhinna kaasnes riiklikult tunnustatud teaduse populariseerija märk.
TTÜ innovatsiooni ja ettevõtlussuhete prorektor Tea Varrak on pälvitud auhinna üle äärmiselt uhke ja tänulik. "Riiklik tunnustus annab meie Tehnoloogiakoolile vaid indu ja inspiratsiooni juurde, sest see kinnitab laiemal pinnal seda, et tegutseme õige asja nimel,“ sõnas Varrak. Ta kinnitas, et ehkki Tehnoloogiakool on TTÜ Mektorys alles kolm aastat tegutsenud, on nende tegevus iga aastaga järjest populaarsem ning sellele on tugeva pinnase loonud TTÜ pikaajaline töö järelkasvuga. „TTÜ Mektory Tehnoloogiakooli tegevuste ampluaa on lai ja see võimaldab kaasata erinevas vanuses ning erinevate huvidega noori. Töötubadesse tulevad valdavalt õpilased tervete klassidega, kursustel omandavad noored süvendatumaid teadmisi,“ kirjeldas Varrak vaid mõnda aspekti Tehnoloogiakooli tegevustest.